Martın Terexovski

Martın Matveyeviç Terexovski (; ) — XVIII əsrin görkəmli rus həkimi, bioloqu, tibb elmləri doktoru, professor.

 Həyatı 
Martın Terexovski 1740-cı ildə Poltava yaxınlığındakı Qaydaç şəhərində anadan olub. 1763-cü ildə Kiyev Akademiyasını bitirdikdən sonra Peterburq baş quru hərbi qospitalına daxil olmuş, 1765-ci ildə buranı bitirdikdən sonra həkim təyin olunub. Botanika elminə olan böyük həvəsinə görə onu Peterburqdakı Apteklər adasındakı Botanika bağına işə götürürlər. 1770-ci ilə qədər Martın burada işləyir, sonra öz hesabına tibb təhsilini artırmaq üçün xaricə getməyə icazə alır. Strasburqda dörd il yarım necə yaşadığı və təhsil aldığı məlum deyildi. bir çox məlumatlara əsasən güman etmək olar ki, Martın Terexovski burada çətin bir vəziyyətdə yaşamışdırƏli Hüseynov, Məcnun Babayev. "Məşhur biologiya alimləri", Bakı, "Maarif", 2002. səh.16–19..

Terexovski Strasburq Universietini bitirir və 1775-ci ildə "İnfuzorların təbiəti və əmələ gəlməsi haqqındakı məsələnin eksperimental tədqiqi" mövzusunda doktorluq dissertasiyasını müdafiə edir. 1777-ci ildə Kronşteyn Qospital Məktəbinə müəllim təyin edilir. 1779-cu ildə isə Peterburq Qospital Məktəbinə işə göndərilir.

1787-ci ildən başlayaraq Martın Terexovski Peterburq Baş Quru Hərbi Hospitalında kimya fənni üzrə də mühazirələr oxumağa başlamışdır.

Martın Terexovski 1796-cı ildə 56 yaşında vəfat etmişdir.

 İstinadlar 

 Ədəbiyyat 
 Новогрудский Д. М., Первый русский микробиолог — профессор Мартын Матвеевич Тереховский, "Вестник Акад. наук Казахской ССР", 1948, № 5;
 Соболь С. Л., История микроскопа и микроскопических исследований России в XVIII веке. М.—Л., 1949 (стр. 252–298).

 Xarici keçidlər 



Kateqoriya:Professorlar 
Kateqoriya:Tibb elmləri doktorları
Kateqoriya:Rusiya həkimləri
Kateqoriya:Rusiya alimləri
Kateqoriya:XVIII əsr həkimləri